50-kiloista mallia sanottiin liian lihavaksi – "koko systeemi on oksettava" - Lifestyle - MTV.fi
Muotimaailma Mallit Maailmalta Kauneusihanteet
50-kiloista mallia sanottiin liian lihavaksi – "koko systeemi on oksettava"
Lifestyle > Tyyli Julkaistu 27.10.2016 13:05
20-vuotias nainen lopetti mallintyöt. Syykin oli ymmärrettävä: noin 50 kilon painoista sanottiin ”liian lihavaksi”.
Monen nuoren unelma mallintöistä tuli todeksi Delleny Mouraon, 20, kohdalla. Mourao työskenteli muun muassa arvostetulla Sao Paulo Fashion Weekillä Brasiliassa, kunnes sai alasta tarpeekseen, kertoo Daily Mail.
Syykin oli ymmärrettävä: noin 50 kilon painoista Mouraoa sanottiin ”liian lihavaksi”. Mouraon palkanneen mallitoimiston mukaan hänen mittansa eivät täyttäneet alan vaatimuksia.
Nuori nainen tajusi, että ala vaarantaa mallien terveyden pelkkien mittojen vuoksi.
– Näin tyttöjen menevän supermarketteihin ruokamaistiaisten vuoksi, ja siinä olikin heidän lounaansa. Näin keikkoja varaavien agenttien antavan malleille laksatiiveja, ja kerran näin tyttöjen pyörtyilevän, koska he eivät syöneet, Mourao sanoo.
– Joka päivä hän (mallien ohjaaja) tappoi minua treenillä ja huonolla dieetillä. Sairastuin ja olin aneeminen. Joka päivä mietin, onko uhraus sen arvoinen.
Mourao asui ja jakoi WC-tilat 22 muun mallin kanssa. Alakuloinen Mourao ei jaksanut edes juhlia 20-vuotispäiväänsä. Hän jaksoi vain surra sitä, että parikymppinen on jo ”liian vanha” alalle.
– Koko systeemi on oksettava, epäammattimainen ja epäinhimillinen. Tämä on muodin maailma, joka taivuttelee ja manipuloi, lupaillen samalla glamouria, Mourao sanoo.
Lähde: Dailymail.co.uk, Mirror
Kuluttaja: Kolmen euron ihovoide paras – peittosi liki 300 euron voiteen Mustasukkaisella miehellä erikoinen keino karkottaa kilpakosijat: Tatuoi nimensä tyttöystävän otsaan